**ATLIKTŲ STATYBOS DARBŲ PERDAVIMO STATYTOJUI (UŽSAKOVUI)**

**KOMISIJOS DARBO TVARKA**

|  |
| --- |
| 1. **BENDROSIOS NUOSTATOS** |

* 1. Akcinės bendrovės „Via Lietuva“ atliktų statybos darbų perdavimo statytojui (užsakovui) proceso standartas nustato atliktų statybos darbų perdavimo statytojui (užsakovui) komisijos funkcijas, teises, pareigas ir darbo organizavimo tvarką.
  2. Komisijos darbas grindžiamas kolegialiu klausimų svarstymu, teisėtumo principu, komisijos narių atsakomybe už jos kompetencijai priskirtų klausimų sprendimą ir sprendimų priėmimo nešališkumu.
  3. Šis dokumentas yra neatskiriama proceso standarto „PS-PP2.09.01 Atliktų statybos darbų perdavimas statytojui (užsakovui)“ dalis.
  4. Šis dokumentas skirtas atliktų statybos darbų perdavimo statytojui (užsakovui) komisijos nariams.

|  |
| --- |
| 1. **SĄVOKOS, SUTRUMPINIMAI IR APIBRĖŽIMAI** |

* 1. Veiklos vadove naudojamos sąvokos, sutrumpinimai:

| Sąvoka, sutrumpinimas | Apibrėžimas |
| --- | --- |
| Atliktų statybos darbų perdavimo statytojui (užsakovui) procedūra | Tai procedūra, kurios metu rangovas perduoda, o statytojas (užsakovas) įvertina pagal rangos pirkimo sutartyje (sutarties sąlygose), projekte ir normatyviniuose statybos techniniuose dokumentuose nustatytus reikalavimus, priima atliktus statybos darbus ir pasirašo atliktų statybos darbų perdavimo statytojui (užsakovui) aktą arba nepriimtų statybos darbų aktą |
| BAK | AB „Via Lietuva“ Korporatyvinių reikalų grupės biuro administravimo komanda |
| DVS | Bendrovės dokumentų valdymo sistema |
| DWG lyginamasis | Techninio (techninio darbo) projekto ar paprastojo remonto aprašo paskutinės su akcine bendrove „Via Lietuva“ suderintos laidos sprendinių faktinis sulyginimas (sudengimas) DWG formatu su rangovo faktiškai atliktais statybos darbais, pažymėtais (užfiksuotais) išpildomojoje dokumentacijoje, t. y. parengtoje kontrolinėje geodezinėje nuotraukoje (DWG lyginamasis) |
| Esminis trūkumas (defektas) | Tai objekto ar bet kurios jo dalies, statybos darbų, ar bet kurio pagal rangos pirkimo sutartį rangovo atlikto darbo, pateikto dokumento ir (ar) paslaugos neatitikimas rangos pirkimo sutartyje (sutarties sąlygose), projekte ir normatyviniuose statybos techniniuose dokumentuose nustatytiems reikalavimams, esminiams statinių reikalavimams, arba kelia grėsmę asmenų ar turto saugumui |
| Galutinė projekto laida | Tai projekto ar projekto sprendinių dokumento (-ų) laida, po atliktų statybos darbų pateikta projekto vykdymo priežiūros vadovo, įvertinus visus projektinių sprendinių keitimus, papildymus ar taisymus |
| Bendrovė | Akcinė bendrovė „Via Lietuva“ |
| Infostatyba | Lietuvos Respublikos statybos leidimų ir statybos valstybinės priežiūros informacinė sistema |
| Neesminis trūkumas | Tai objekto ar bet kurios jo dalies, statybos darbų, ar bet kurio pagal rangos pirkimo sutartį rangovo atlikto darbo, pateikto dokumento ar paslaugos trūkumas, kuris neatitinka esminio trūkumo (defekto) sąvokos, ir kurį rangovas įsipareigoja pašalinti per atliktų statybos darbų perdavimo statytojui (užsakovui) akte nurodytą terminą.  Neesminių trūkumų pašalinimo terminas parenkamas pagal meteorologines sąlygas, technologinių procesų pobūdį ir medžiagų reikalingų atlikti darbams tiekimo terminus, bet šis terminas negali viršyti 6 mėnesių laikotarpio |
| Normatyviniai statybos techniniai dokumentai | **Vidiniai:**  Visi dokumentai, kurie yra paskelbti Via Lietuva internetinės svetainės skiltyje  “Normatyviniai dokumentai”: https://vialietuva.lt/normatyviniai-dokumentai  **Išoriniai:**  LR Civilinis kodeksas;  LR Statybos įstatymas;  LR Kelių įstatymas;  Kelių priežiūros tvarkos aprašas, patvirtintas LRV 2004 m. vasario 11 d. nutarimu Nr. 155 „Dėl Kelių priežiūros tvarkos aprašo patvirtinimo“ (LRV 2017 m. kovo 22 d. nutarimo Nr. 212 redakcija);  Statybos techniniai reglamentai, kurių aktualios redakcijos pateikiamos www.e-tar.lt internetinėje svetainėje;  Lietuvos Respublikos standartai (LST);  Europos standartai (EN);  Tarptautiniai standartai (ISO) |
| Objektas | Tai nutiestas (pastatytas), rekonstruotas, sutaisytas (suremontuotas) valstybinės reikšmės kelias, ar kelio ruožas, ar kelio elementas, nurodytas rangos pirkimo sutartyje |
| Piketas arba PK | Laikinas geodezinis ženklas – kuoliuku pažymėtas trasos taškas |
| Projektas | Tai dokumentų visuma, kuriame pateikti techninės srities, inžinerinių sistemų ir inžinerinių tinklų ar susisiekimo komunikacijų projektiniai sprendiniai |
| Rangos pirkimo sutartis | Tai sutartis, kurios samprata pateikta LR Civilinio kodekso 6.681 straipsnio I dalyje |
| SLD | Statybą leidžiantis dokumentas |
| Statybos proceso dalyviai | Tai rangovas, statybos darbų techninis prižiūrėtojas, projekto vykdymo priežiūros vadovas ir statytojas (užsakovas), dalyvaujantys atliktų statybos darbų perdavimo statytojui (užsakovui) procedūroje |
| Statinio statybos vadovas | Rangovo vidaus teisės aktu paskirtas kvalifikuotas specialistas, turintis statybos, architektūros ar kitą aukštąjį inžinerinį išsilavinimą, atestuotas nustatyta tvarka, kuris, atstovaudamas rangovui įgyvendina statinio projektą nuo statybos pradžios iki statybos užbaigimo, vadovauja bendriesiems statybos darbams ir pagal kompetenciją atsako už pastatyto statinio normatyvinę kokybę |
| Statytojas | Akcinė bendrovė „Via Lietuva“, atliekanti statytojo funkciją |
| Užsakovas | Akcinė bendrovė „Via Lietuva“ arba fizinis ar juridinis asmuo, veikiantis pagal bendradarbiavimo sutartį su Bendrove, atliekantys užsakovo funkciją |
| TS | Techninė specifikacija |

* 1. Kitos šiame darbo reglamente vartojamos sąvokos atitinka LR Statybos įstatymo ir LR Kelių įstatymo apibrėžtas sąvokas.

|  |
| --- |
| 1. **KOMISIJOS UŽDAVINIAI IR FUNKCIJOS** |

* 1. Komisijos uždaviniai:

Įvertinti atliktų statybos darbų atitiktį rangos pirkimo sutartyje (sutarties sąlygose), projekte ir normatyviniuose statybos techniniuose dokumentuose nustatytiems reikalavimams ir pasirašyti atliktų statybos darbų perdavimo statytojui (užsakovui) aktą arba, jeigu nustatyti esminiai trūkumai (defektai) – nepriimtų statybos darbų aktą.

3.2. Komisijos funkcijos:

Komisijos nariai atliktų objekto statybos darbų vietoje vizualiai apžiūri objektą ir pagal kompetenciją įvertina, kaip yra atlikti statybos darbai, atsižvelgiant į statinio statybos techninio prižiūrėtojo pateiktus dokumentus (t. y. užpildytus subproceso standarto „PS-PP2.09.01.03 Atliktų statybos darbų perdavimas“ priedus) ir patvirtinančią informaciją, taip pat į projekto vykdymo priežiūros vadovo patvirtinimus, kad atlikti statybos darbai atitinka rangos pirkimo sutartyje (sutarties sąlygose), projekte, normatyviniuose statybos techniniuose dokumentuose nustatytus reikalavimus ir esminius statinių reikalavimus. Patikrinę, Komisijos nariai užpildo atliktų statybos darbų perdavimo statytojui (užsakovui) procedūros klausimyną (pagal subproceso standarto „PS-PP2.09.01.03 Atliktų statybos darbų perdavimas statytojui“ 6 priedą).

* 1. Komisija, vykdydama funkcijas, iškilus pagrįstam poreikiui turi teisę:

- kviesti kitus AB „Via Lietuva“ padalinių, kitų su sprendžiamais klausimais susijusių juridinių asmenų atstovus, ekspertus;

- prašyti ir gauti papildomos informacijos, dokumentų, paaiškinimų, susijusių su sprendžiamais klausimais.

* 1. Komisijos nariai privalo:

- vykdyti šiame procese nustatytas funkcijas;

- vadovautis ir nepažeisti teisės aktų, reglamentuojančių statybos dalyvių prievoles;

- sprendimus priimti laikantis nešališkumo, objektyvumo ir nediskriminavimo principų.

|  |
| --- |
| 1. **KOMISIJOS DARBO ORGANIZAVIMAS** |

* 1. Komisijos darbo forma yra objekte atliktų statybos darbų perdavimo statytojui (užsakovui) procedūros atlikimas.
  2. Kiekvieno objekto atliktų statybos darbų perdavimo statytojui (užsakovui) procedūros atlikimui sudaroma atskira komisija.
  3. Statybos darbų techninio prižiūrėtojui raštu pateikus pranešimą dėl galimybės organizuoti komisiją, Bendrovės duomenų valdymo sistemoje gauto dokumento pastabų grafoje nurodomi komisijos nariai.
  4. Detali komisijos sudarymo, veikimo ir sprendimų priėmimo veiksmų eiga pateikta proceso standarto „PS-PP2.09.01 Atliktų statybos darbų perdavimas statytojui (užsakovui)“ subprocesuose.
  5. Komisijos veiklai vadovauja Komisijos pirmininkas.
  6. Komisijos pirmininku skiriamas Infrastruktūros palaikymo ir vystymo grupės Infrastruktūros priežiūros skyriaus Kelių darbų įgyvendinimo priežiūros komandos kelių statybos priežiūros vadovas.
  7. Komisijos nariais skiriami Projektų valdymo grupės projektų vadovai.
  8. Kiti komisijos nariai pagal poreikį ir turimą kompetenciją skiriami iš kitų AB „Via Lietuva“ padalinių atsakingų darbuotojų, priklausomai nuo priimamų statybos darbų pobūdžio. Komisijos nariais gali būti skiriami šių padalinių atsakingi darbuotojai:
* Infrastruktūros priežiūros skyriaus ( Elektros, apšvietimo ir šviesoforų įrengimas);
* Stebėsenos ir kontrolės skyriaus ( Tiltų, viadukų, estakadų remontas, statyba ir rekonstravimas)
* Žemėtvarkos ir statinių formavimo komandos ( Lietaus nuotėkų tinklų įrengimas)
* kitų padalinių atstovai kviečiami pagal poreikį.
  1. Komisijos darbe nario teisėmis esant poreikiui gali dalyvauti Infrastruktūros palaikymo ir vystymo grupės, Infrastruktūros priežiūros skyriaus ir Kelių darbų įgyvendinimo priežiūros komandos vadovai.
  2. Komisijos darbo pradžios datą ir laiką nustato Komisijos pirmininkas.
  3. Jei dėl pateisinamos priežasties paskirtas Komisijos narys negali dalyvauti Komisijos darbe, toks Komisijos narys gali būti pakeistas kitu nariu.
  4. Jei Komisijos narys be pateisinamos priežasties nustatytu laiku neatvyksta ir nedalyvauja Komisijos darbe, Komisija gali organizuoti darbą reglamente nustatyta tvarka ir šiam Komisijos nariui nedalyvaujant.
  5. Į komisijos apžiūrą visada kviečiami ir kiti statybos dalyviai (rangovo atstovas, statybos darbų techninio prižiūrėtojo atstovas, projekto vykdymo priežiūros vadovo atstovas). Visi statybos dalyviai dalyvauja objekto apžiūroje bei dokumentų tikrinime.
  6. Į komisijos apžiūrą, esant pagrįstam poreikiui, gali būti kviečiami kiti fiziniai ir juridiniai asmenys (pvz., kelių priežiūros įmonė, savivaldybės atstovai, inžinerinių tinklų savininkų atstovai ir pan.).
  7. Objekte atliktų statybos darbų perdavimo statytojui (užsakovui) procedūroje turi dalyvauti ne mažiau, kaip 3 komisijos nariai (įskaitant komisijos pirmininką), išskyrus mažos vertės objektus kurių atliktų darbų nevertė neviršija 100000 Eur be PVM – tuomet atliktų statybos darbų perdavimo statytojui (užsakovui) procedūroje turi dalyvauti ne mažiau, kaip 2 komisijos nariai (įskaitant komisijos pirmininką).
  8. Komisijos sprendimai, išvados ir pasiūlymai priimami paprasta procedūroje dalyvaujančių komisijos narių balsų dauguma. Balsams pasiskirsčius po lygiai, sprendimą lemia komisijos pirmininko balsas, išskyrus atvejus, kai yra 2 komisijos nariai (įskaitant komisijos pirmininką) tuomet sprendimas priimamas į komisijos darbą įtraukiant Infrastruktūros palaikymo ir vystymo grupės, Infrastruktūros priežiūros skyriaus ar Kelių darbų įgyvendinimo priežiūros komandos vadovą.
  9. Jei bent vienas Komisijos narys nepritaria, kad būtų pasirašytas objekto atliktų statybos darbų perdavimo statytojui (užsakovui) aktas, nepritarimo motyvus raštu pagal šiame dokumente pateiktą formą (žr. 1 priedą) Komisijos darbo metu pasirašo saugiu el. parašu, užregistruoja DVS‘e ir pateikia Komisijos pirmininkui susipažinti. Komisijos pirmininkas per 5 darbo dienas nuo tokio Komisijos nario pranešimo gavimo dienos išnagrinėja Komisijos nario nepritarimo motyvus, supažindina su jais visus Komisijos narius bei priima sprendimą šiuos motyvus patvirtinti arba pripažinti juos nepagrįstais. Komisijos pirmininkas apie priimtą sprendimą raštu praneša Komisijos nariams ir statybos darbus atlikusiam rangovui. Jei Komisijos pirmininkas Komisijos nario nepritarimo motyvus pripažįsta nepagrįstais, procedūros gali būti užbaigtos ir nesant nepritarusio Komisijos nario parašo atliktų statybos darbų perdavimo statytojui (užsakovui) akte. Jei Komisijos pirmininkas Komisijos nario nepritarimo motyvus pripažįsta pagrįstais, yra surašomas nepriimtų statybos darbų aktas (žr. subproceso standarto „PS-PP2.09.01.03 Atliktų statybos darbų perdavimas“ 9 priedą).
  10. Komisijos pirmininkas gali pasirašyti atliktų statybos darbų perdavimo statytojui (užsakovui) aktą tik tuo atveju, jei jį pasirašo visi komisijos nariai (išskyrus 4.17 papunktyje nurodytą atvejį).

|  |
| --- |
| 1. **PRIEDAI** |

1 priedas. Komisijos nario nepritarimo motyvai dėl atliktų statybos darbų perdavimo statytojui (užsakovui) akto pasirašymo.

1 priedas

Komisijos nario nepritarimo motyvai dėl atliktų statybos darbų perdavimo statytojui (užsakovui) akto pasirašymo

**KOMISIJOS NARIO** **NEPRITARIMO MOTYVAI**

**DĖL ATLIKTŲ STATYBOS DARBŲ PERDAVIMO STATYTOJUI (UŽSAKOVUI) AKTO PASIRAŠYMO**

1. **Informacija apie objektą:**

|  |  |
| --- | --- |
| Objekto pavadinimas |  |
| Objekto vieta |  |
| Rangos pirkimo sutarties Nr., data ir pavadinimas |  |
| Statytojo (užsakovo) pavadinimas ir adresas | Akcinė bendrovė „Via Lietuva“, Kauno g. 22-202, LT-03212 Vilnius |

1. **Informacija apie komisiją:**

|  |  |
| --- | --- |
| Komisijos sudarymo data ir rašto Nr. |  |
| Komisijos pirmininkas | Nurodomas vardas, pavardė, institucija, pareigos |
| Komisijos nariai: | Nurodomas vardas, pavardė, institucija, pareigos |
| Nurodomas vardas, pavardė, institucija, pareigos |
| Nurodomas vardas, pavardė, institucija, pareigos |
| Komisijos darbo pradžia |  |

1. **Informacija apie statybos proceso dalyvius:**

|  |  |
| --- | --- |
| Statinio statybos vadovas (ar jo įgaliotas atstovas) | Nurodomas įmonės pavadinimas, pareigos, v., pavardė, kvalifikacijos atestato Nr. |
| Statinio statybos techninis prižiūrėtojas | Nurodomas įmonės pavadinimas, pareigos, v., pavardė, kvalifikacijos atestato Nr., pirkimo sutarties, pagal kurią teikiamos paslaugos, Nr. ir data |
| Projekto vykdymo priežiūros vadovas | Nurodomas įmonės pavadinimas, pareigos, v., pavardė, kvalifikacijos atestato Nr., pirkimo sutarties, pagal kurią teikiamos paslaugos, Nr. ir data |

Komisijos narys ........................................….….….….….….….….….….….….….…....................................…..….....................…..….….

*(v., pavardė, pareigos)*

apžiūrėjo vietoje kaip atlikti objekto ....……………………………………………………..............................................................................

……………………………………………………………….………………………….....................................................................…...........…

*(rangos pirkimo sutarties objekto kelio Nr., pavadinimas, ruožas, kelio elemento vieta)*

darbai, patikrino atliktų statybos darbų atitikimą rangos pirkimo sutartyje (sutarties sąlygose), projekte, normatyviniuose statybos techniniuose dokumentuose nustatytiems reikalavimams, nustatytiems esminiams statinių reikalavimams, tačiau nepritaria, kad būtų pasirašytas atliktų statybos darbų perdavimo statytojui (užsakovui) aktas dėl šių priežasčių:

………………………………………………………………………….….…………………………………………………………………………………………………….……………………………..........................................................................................................................................

………………………………………………………………………….………………………………….……………………………………………

Komisijos narys ………………………….. ........………………………

*(parašas)* *(v., pavardė)*